Kostoja e “fshehtë” e Olimpikeve në Rio
Sipas përllogaritjeve, rreth 20 mijë njerëz janë dëbuar nga shtëpitë e tyre si rezultat i konstruksionit për lojrat olimpike.
Lojrat Olimpike të Rios mund të kenë kushtuar diku 4.5 deri në 6 miliardë dollarë, shumë më pak se lojrat në Soçi apo Londër. Një pjesë e parave u shpenzua në projektet e përmirësimit të infrastrukturës të cilat do të lenë gjurmë në të ardhmen e qytetit. Por, sikurse njofton korrespondenti i Zërit të Amerikës, Jeff Swicord nga Rio de Zhanerio, kostoja sociale e lidhur me këto zhvillime do të ndikojë tek disa banorë të Rios për gjithë jetët e tyre. Daniel Campos e ndërtoi shtëpinë e tij në lagjen Curicica (kjurisika) në veri të Parkut Olimpik, pjesë-pjesë, kur kishte para. Në vitin 2012, policia i kërkoi që ta braktiste shtëpinë pasi aty do të ndërtohej autostrada transolimpike për të mundësuar qarkullimin e sportistëve nga parku olimpik për në zonën Deodoro. Kur ai dhe fqinjët rezistuan, thotë ai, qyteti e lejoi të qëndronte por zbuloi kanalin e ujrave të zeza para shtëpive të tyre. Bashkia instaloi këto ura të rrezikshme përgjatë kanalit të ujrave të zeza për tek shtëpitë e lagjes. Danielit i është dashur të mbajë disa mace për të mbrojtur shtëpinë nga parazitët e kanaleve. Investimet në infrastrukturë si hekurudhat, autostradat, hotelet dhe objektet sportive janë rrjedhojë pozitive e lojrave. Por ky zhvillim ka patur edhe një kosto sociale. Sipas përllogaritjeve, rreth 20 mijë njerëz janë dëbuar nga shtëpitë e tyre si rezultat i ndërtimeve të reja për lojrat olimpike. Robert Muggah është me organizatën joqeveritare, Instituti Igarape. (agarapi) 74 vjeçarja Enida Sousa thotë se bashkia donte ta çonte atë në një strehë pleqsh dhe të rrëzonte shtëpinë e saj. Ajo pretendon se si rezultat i pluhurit atë e kapi pneumonia. Driddhjet e dheut nga ndërtimet dëmtuan strukturën e shtëpisë së saj. Zyrtarët e bashkisë tani thonë se ajo mund të qëndrojë por kanë refuzuar të rregullojnë dëmtimet në banesën e saj.